ΓΡΑΠΤΗ ΕΡΩΤΗΣΗ E-0801/01

υποβολή: Klaus-Heiner Lehne (PPE-DE) προς την Επιτροπή

(19 Μαρτίου 2001)

Θέμα: Έλεγχοι σχετικά με τη ΣΕΒ και εισαγωγή βοείου κρέατος από την Αργεντινή

Με δεδομένη την κρίση της ΣΕΒ, καταγράφονται όλο και μεγαλύτερες εισαγωγές ποσοτήτων βοείου κρέατος από την Αργεντινή.

Από το γεγονός αυτό, προκύπτουν οι ακόλουθες ερωτήσεις:

1. Το βόειο κρέας το οποίο εισάγεται από την Αργεντινή εξετάζεται προηγουμένως για ύπαρξη ΣΕΒ;

2. Η Ευρωπαϊκή Επιτροπή επιμένει στις αργεντινές αρχές ώστε οι τελευταίες να πραγματοποιούν ελέγχους για τη ΣΕΒ;

3. Ποια ζώα αποτελούν αντικείμενο ελέγχου σχετικά με τη ΣΕΒ στην Αργεντινή;

4. Ισχύει ότι το βόειο κρέας που εισάγεται από την Αργεντινή δενποβάλλεται σε γενικές γραμμές σε προηγούμενο έλεγχο για την ύπαρξη ΣΕΒ;

5. Ισχύει ότι κατά τη διάρκεια των τελευταίων ετών, ευρωπαϊκά κρεατάλευρα εξήχθησαν στη Νότιο Αμερική και ειδικότερα στην Αργεντινή;

6. Σε ποια κράτη της Νότιας Αμερικής εξάγονται σήμερα ενδεχομένως κρεατάλευρα;

Απάντηση του κ. Byrne εξ ονόματος της Επιτροπής

(21 Ιουνίου 2001)

Επί του παρόντος δενπάρχει δυνατότητα ελέγχων για τον εντοπισμό της σπογγώδους εγκεφαλοπάθειας των βοοειδών (ΣΕΒ) στο κρέας. Οι έλεγχοι πραγματοποιούνται στα ζώα. Οι γρήγοροι έλεγχοι που χρησιμοποιούνται στην Κοινότητα μπορούν να εντοπίσουν τα ζώα που πάσχουν από ΣΕΒ είτε στο κλινικό στάδιο ή κοντά στο κλινικό στάδιο, πραγματοποιούνται δε στον εγκέφαλο ή στο νωτιαίο μυελό μετά το θάνατο ή τη σφαγή του ζώου. Ο ρόλος αυτών των ελέγχων είναι πολύτιμος, καθώς εξασφαλίζουν ότι τα ζώα που βρίσκονται στα τελευταία στάδια επώασης της ΣΕΒ δεν εισέρχονται στην τροφική αλυσίδα. Δεν μπορούν, όμως, να εντοπίσουν την μόλυνση στα πρώιμα στάδια.

Όσον αφορά την πλευρά της ανθρώπινηςγείας, είναι σαφές ότι η απομάκρυνση του ειδικούλικού κινδύνου ΣΕΒ εξακολουθεί να είναι το βασικότερο μέτρο. Η Επιτροπή τονίζει πάντα την τεράστια σημασία της αποτελεσματικής απομάκρυνσης αυτού του ειδικούλικού κινδύνου.

Ωστόσο, τα συμπεράσματα της μελέτης γεωγραφικού κινδύνου ΣΕΒ που πραγματοποίησε η επιστημονική συντονιστική επιτροπή για την Αργεντινή έδειξαν ότι οι πιθανότητες τα βοοειδή της Αργεντινής να έχουν μολυνθεί με τον παράγοντα ΣΕΒ είναι ελάχιστες. Κατά συνέπεια, η Αργεντινή έχει εξαιρεθεί από τις απαιτήσεις που ορίζει η απόφαση 97/534/ΕΚ της Επιτροπής της 30ής Ιουλίου 1997 σχετικά με την απαγόρευση της χρήσηςλικών που παρουσιάζουν κίνδυνο από άποψη μεταδοτικών σπογγωδών εγκεφαλοπαθειών(1).

Μέχρι σήμερα δεν έχει ζητηθεί από καμία τρίτη χώρα που εξάγει κρέας στην Κοινότητα να διενεργήσει συστηματικούς ελέγχους για ΣΕΒ ως προϋπόθεση για τις εξαγωγές. Στο μέλλον, η ανάγκη απαίτησης τέτοιων ελέγχων θα εξεταστεί στο πλαίσιο της περαιτέρω εναρμόνισης των συνθηκών εισαγωγών σύμφωνα με τον προτεινόμενο κανονισμό του Κοινοβουλίου και του Συμβουλίου για τη θέσπιση κανόνων πρόληψης και καταπολέμησης ορισμένων μεταδοτικών σπογγωδών εγκεφαλοπαθειών(2). Θα πρέπει να ληφθούνπόψη ο κίνδυνος ΣΕΒ στη χώρα εξαγωγής, ο καταλληλότερος τρόπος διαχείρισης αυτού του κινδύνου και τα διεθνή πρότυπα. Επί του παρόντος, τα διεθνή πρότυπα δεν συνιστούν τον έλεγχο για ΣΕΒ ως εμπορικό όρο.

Όσον αφορά τον έλεγχο των ζώων που πραγματοποιείται ήδη στην Αργεντινή, το 1992 καθιερώθηκε ένα σύστημα εποπτείας της ΣΕΒ με σκοπό να καθοριστεί ο επιπολασμός της ΣΕΒ στα βοοειδή. Οι έλεγχοι πραγματοποιήθηκαν κυρίως σε βοοειδή ηλικίας άνω των 24 μηνών αλλά και σε αιγοπρόβατα, ελάφια και προβατοκαμήλους (λάμα). Μεταξύ του 1992 και του 1999 εξετάστηκαν 4 453 δείγματα, από τα οποία τα 680 προέρχονταν από ζώα με ύποπτα κλινικά συμπτώματα· όλα ήταν αρνητικά όσον αφορά την ΣΕΒ.

Από το 1980, η στατιστικήπηρεσία των Ευρωπαϊκών Κοινοτήτων (Eurostat) και οι στατιστικές για το εξωτερικό εμπόριο (Nimexe) δεν έχουν καταγράψει εξαγωγές επεξεργασμένων ζωικών πρωτεϊνών από την Κοινότητα στην Αργεντινή.

Οι εξαγωγές σε χώρες της Νότιας Αμερικής, που έχουν ήδη αξιολογηθεί από τη συντονιστική επιστημονική επιτροπή όσον αφορά το γεωγραφικό κίνδυνο ΣΕΒ (Αργεντινή, Βραζιλία, Χιλή, Κολομβία, Παραγουάη και Ουρουγουάη) για άλευρα, σκόνες και συσσωματώματαπό μορφή σβόλων, κρέατος ή εντοσθίων, ακατάλληλων για την κατανάλωση από τον άνθρωπο καθώς καιπολείμματα τήξης ζωικού λίπους ήταν πολύ μικρές τα τελευταία 20 χρόνια. Στην ορολογία του γεωγραφικού κινδύνου ΣΕΒ θεωρούνται αμελητέες.

(1) ΕΕ L 216 της 8.8.1997.

(2) ΕΕ C 258 της 10.9.1999.